|  |  |
| --- | --- |
| Partnera līguma reģistra Nr.\_\_\_\_\_\_\_\_\_ | Gulbenes novada pašvaldības reģistra Nr. GND/9.18/18/\_\_\_\_ |
| 2018.gada \_\_\_\_.\_\_\_\_\_\_\_\_\_\_\_\_\_\_\_\_\_ | 2018.gada \_\_\_\_.novembrī |

**IEPIRKUMA LĪGUMS Nr. GND-2018/68-3**

***par Gulbenes novada pašvaldības četru pagastu ceļu un ielu mehanizēta tīrīšana 2018./2019.gada ziemas periodā***

Gulbenē, 2018.gada \_\_\_.novembrī

**Gulbenes novada pašvaldība,** reģistrācijas Nr. 90009116327, adrese: Ābeļu iela 2, Gulbene, Gulbenes novads, LV-4401, turpmāk **– Pasūtītājs,** kuru saskaņā ar Nolikumu pārstāv tās izpilddirektore Guna Švika, no vienas puses, un

**Sabiedrība ar ierobežotu atbildību “ARKA”,** reģistrācijas Nr. 44603001708, adrese: \_\_\_\_\_, turpmāk – **Izpildītājs**, kuru uz \_\_\_\_\_ pamata pārstāv \_\_\_\_\_, no otras puses, abi kopā turpmāk – Puses, katrs atsevišķi – Puse, pamatojoties uz iepirkuma “Gulbenes novada pašvaldības četru pagastu ceļu un ielu mehanizēta tīrīšana 2018./2019.gada ziemas periodā”, iepirkuma identifikācijas Nr.GND-2018/68, turpmāk – Iepirkums, 3.daļas “Gulbenes novada Jaungulbenes pagasta pārvaldes ceļu un ielu mehanizēta tīrīšana 2018./2019.gada ziemas periodā” rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
   1. Pasūtītājs uzdod, un Izpildītājs apņemas ar savu darbaspēku un tehniku nodrošināt Gulbenes novada Jaungulbenes pagasta autoceļu ikdienas uzturēšanu ziemas sezonā, turpmāk – Pakalpojumi, saskaņā ar noslēgto Līgumu, atbilstoši normatīvo aktu prasībām, tehniskajām specifikācijām (Līguma 1.pielikums) un par finanšu piedāvājumā norādīto izcenojumu (Līguma 2.pielikums).
   2. Pakalpojums tiek sniegts Gulbenes novada Jaungulbenes pagasta pārvaldes, turpmāk – Saņēmējs, vajadzībām.
2. **DARBU IZPILDES KĀRTĪBA**
   1. Saņēmējs nosaka veicamo Pakalpojumu sniegšanas maršrutu, apjomus un termiņus – dod rīkojumu to izpildei, telefoniski uz Līguma 8.1.2.punktā norādīto Kontaktpersonas tālr.
   2. Pakalpojumi jāizpilda ne vēlāk kā 24 h (divdesmit četru) stundu laikā no uzdevuma saņemšanas, ievērojot, ka to izpilde jāuzsāk ne vēlāk kā 1 (vienas) stundas laikā. Pēc Saņēmēja rīkojumā uzdoto darbu pabeigšanas Izpildītājs sastāda Pakalpojuma nodošanas-pieņemšanas aktu, turpmāk – Akts, un iesniedz to Saņēmējam.
   3. Pakalpojuma nodošanu un pieņemšanu apliecina Saņēmēja un Izpildītāja abpusēji parakstīts Akts. Aktam pēc tā parakstīšanas pievienojams rēķins, kas izrakstīts par attiecīgi sniegtiem pakalpojumiem, kurā obligāti tiek norādīti Pasūtītāja, Izpildītāja un Saņēmēja rekvizīti.
   4. Ja, pieņemot Pakalpojuma ietvaros veiktos darbus, Saņēmējs konstatē nepilnības, Izpildītājs tās novērš par saviem līdzekļiem ne vēlāk kā 24 h (divdesmit četru) stundu laikā no paziņojuma saņemšanas brīža.
   5. Ja Līguma 2.4.punktānoteiktajā termiņā Izpildītājs nepilnības nav novērsis, Pasūtītājs ir tiesīgs aprēķināt līgumsodu atbilstoši Līguma 5.2.punktam.
3. **Norēķinu kārtība**

#### 30 (trīsdesmit) dienu laikā pēc Akta abpusējas parakstīšanas dienas un Izpildītāja iesniegtā rēķina saņemšanas, Pasūtītājs samaksā Izpildītājam par faktiski, kvalitatīvi un savlaicīgi sniegto Pakalpojumu, saskaņā ar Aktā norādītajiem izpildītajiem darbiem un Līguma 2.pielikumā norādītajiem vienību izcenojumiem.

* 1. Visā Līguma darbības laikā Izpildītāja Finanšu piedāvājumā (Līguma 2.pielikums noteiktais izcenojums ir nemainīgs.
  2. Pievienotās vērtības nodokli Pasūtītājs maksā Latvijas Republikas normatīvajos aktos noteiktajā kārtībā un apmērā.
  3. Līguma 2.pielikumā norādītajos izcenojumos ir ietverti visi iespējamie Izpildītāja izdevumi, izņemot pievienotās vērtības nodokli, kas nepieciešami tā saistību pienācīgai izpildei Līguma ietvaros.
  4. Samaksa par Pakalpojumiem tiek veikta ar pārskaitījumu uz rēķinā norādīto Izpildītāja bankas kontu.
  5. Par Pakalpojumu apmaksas dienu tiek uzskatīta diena, kad Pasūtītājs ir veicis pārskaitījumu ar rēķinā norādīto summu uz Izpildītāja bankas kontu, ko apliecina attiecīgais maksājuma uzdevums.

1. **PUŠU tiesības un pienākumi**

#### Saņēmējs:

* + 1. nodrošina Izpildītāju ar Pakalpojuma sniegšanai nepieciešamo dokumentāciju;
    2. ir tiesīgs ierasties Pakalpojuma sniegšanas vietā jebkurā izpildes laikā un pārliecināties par Pakalpojumu sniegšanas norisi un kvalitāti;
    3. nepieciešamības gadījumā brīdina Izpildītāju par neparedzētiem apstākļiem, kas radušies pēc Līguma noslēgšanas no Saņēmēja neatkarīgu apstākļu dēļ un kuru dēļ varētu tikt traucēta saistību izpilde. Tādā gadījumā, vienojoties, Pakalpojuma sniegšanas termiņi var attiecīgi tikt mainīti.
    4. pieņem no Izpildītāja sniegtos Pakalpojumus saskaņā ar Līguma noteikumiem;
  1. **Pasūtītājs:**

4.2.1. norīko savu pārstāvi (Saņēmēju) Pakalpojuma izpildes, kvalitātes un atbilstības Līgumam uzraudzīšanai. Pasūtītājam ir tiesības jebkurā brīdī apturēt Pakalpojuma sniegšanu, iepriekš rakstiski par to paziņojot Izpildītājam un argumentējot pieņemto lēmumu;

4.2.2. veic Līgumā noteiktos maksājumus saskaņā ar Līguma noteikumiem.

* 1. **Izpildītājs:**
     1. ar saviem resursiem, kvalitatīvi, atbilstoši spēkā esošajiem attiecīgajiem normatīvajiem aktiem, saskaņā ar tehnisko specifikāciju prasībām, Saņēmēja noteiktajos termiņos sniedz Pakalpojumu;
     2. Pakalpojuma sniegšanas laikā ievēro ceļu satiksmes noteikumu prasības;
     3. uzņemas atbildību par savu darbinieku un pieaicināto speciālistu kvalifikāciju, kā arī Pakalpojuma sniegšanai nepieciešamajām apliecībām, licencēm un sertifikātiem gadījumos, kad tādi nepieciešami saskaņā ar likumdošanu;
     4. Pakalpojumu sniegšanā iesaista tikai tādus speciālistus un palīgstrādniekus, kuri ir iepazīstināti ar darba aizsardzības instrukcijām, kas tieši attiecas uz nodarbinātās personas darba vietu un darba veikšanu, kā arī ir informēti par darba vietā esošajiem riska faktoriem;
     5. nekavējoties, bet ne vēlāk kā 48 h (četrdesmit astoņu) stundu dienu laikā pēc rakstiska pieprasījuma saņemšanas sniegt atbildi uz Saņēmēja un Pasūtītāja norādījumiem, priekšlikumiem, pieprasījumiem.

1. **PUŠU atbildība**
   1. Par līgumsaistību neizpildi vai nepilnīgu izpildi, Puses ir atbildīgas saskaņā ar Latvijas Republikas spēkā esošajiem normatīvajiem aktiem un Līguma nosacījumiem.
   2. Ja Izpildītājs nesniedz Pakalpojumu Līguma 2.2.punktā noteiktajos termiņos, vai neievēro kādu no tiem, Pasūtītājam ir tiesības par katrām nokavējuma 1 (vienu) stundu ieturēt līgumsodu 0,5% (nulle, komats, pieci procenti) no par attiecīgajā rīkojumā noteiktajiem Pakalpojumiem izmaksājamās summas, taču kopsummā ne vairāk kā 10% (desmit procenti) no tās. Līgumsodu aprēķina proporcionāli Saņēmēja rīkojumā noteikto Pakalpojumu izcenojumiem saskaņā ar Līguma 2.pielikumā noteikto. Līgumsodu Pasūtītājs ietur, veicot norēķinu par Izpildītāja veiktajiem Darbiem, samazinot Izpildītājam izmaksājamo summu.
   3. Par Līguma 3.1.punktā norādīto Pakalpojumu apmaksas termiņa nokavējumu Pasūtītājs maksā Izpildītājam līgumsodu 0,5% (nulle, komats, pieci procenti) no neapmaksātā rēķina summas par katru nokavēto dienu, taču kopsummā ne vairāk kā 10% (desmit procenti) no tās.
   4. Ja Pasūtītājs ir izmantojis tiesības lauzt Līgumu Līguma 7.4.2.punktā noteiktajā gadījumā, Izpildītājs maksā Pasūtītājam vienreizēju līgumsodu 300 EUR (trīs simti *euro*, 00 centi).
   5. Līgumā noteikto līgumsodu un/vai zaudējumu samaksa neatbrīvo attiecīgo Pusi no Līgumā noteikto saistību izpildes un otrai Pusei ir tiesības prasīt un saņemt gan visu līgumsoda/-u samaksu, gan Darbu un Līguma saistību izpildi.
   6. Puses ir atbildīgas par to darbības vai bezdarbības rezultātā otrai Pusei nodarītajiem zaudējumiem. Līguma saistību neizpildes vai nepienācīgas izpildes gadījumā vainīgā Puse atlīdzina otrai Pusei radītos tiešos zaudējumus.
2. **Nepārvaramas varas apstākļi**
   1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma parakstīšanas un kurus Puses nevarēja iepriekš paredzēt un novērst.
   2. Pie šādiem apstākļiem pieskaitāmi – ugunsnelaime, karadarbība, vispārēja avārija, epidēmija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.
   3. Par nepārvaramas varas apstākli un saistību neizpildes vai nepienācīgas izpildes attaisnojumu nevar tikt atzīta Izpildītāja un citu iesaistīto personu saistību neizpilde, vai nesavlaicīga izpilde.
   4. Pusei, kura atsaucas uz nepārvaramu, ārkārtēja rakstura apstākļu darbību, 3 (trīs) dienu laikā par tiem jāpaziņo otrai Pusei, norādot iespējamo saistību izpildes termiņu.
   5. Ja nepārvaramu, ārkārtēja rakstura apstākļu dēļ Līguma izpilde aizkavējas ilgāk par 30 (trīsdesmit) dienām, katrai no Pusēm ir tiesības vienpusēji lauzt Līgumu. Ja Līgums šādā kārtā tiek lauzts, nevienai no Pusēm nav tiesību pieprasīt no otras Puses zaudējumu atlīdzību.
3. **Līguma darbības termiņš un Līguma grozīšanas kārtība**
   1. Līgums stājas spēkā tā abpusējas parakstīšanas dienā un ir spēkā līdz 2019.gada 30.aprīlim.
   2. Puses, savstarpēji vienojoties, var izbeigt Līguma darbību pirms Līguma 7.1.punktā noteiktā termiņa.
   3. Izbeidzot Līgumu pirms termiņa, Puses sastāda atsevišķu aktu par faktiski izpildīto Pakalpojumu apjomu un to vērtību, un Pasūtītājs samaksā Izpildītājam par ar šo aktu pieņemtajiem Pakalpojumiem. Veicot samaksu par faktiski saņemtajiem Pakalpojumiem, Pasūtītājs ir tiesīgs ieturēt aprēķināto līgumsodu vai zaudējumu atlīdzību, ja tādi ir radušies. Puses savstarpējo norēķinu šajā punktā minētajā gadījumā veic 30 (trīsdesmit) kalendāro dienu laikā pēc akta par faktiski saņemtajiem Pakalpojumiem un vērtību parakstīšanas un atbilstoša rēķina saņemšanas no otras Puses.
   4. Pasūtītājs ir vienpusēji izbeigt Līgumu pirms termiņa, ja:
      1. Izpildītājs ir nokavējis kādu no Līguma 2.2.punktā minētajiem Pakalpojuma sniegšanas termiņiem vairāk kā 24 (divdesmit četras) stundas vai līgumsoda apmērs sasniedzis 10% (desmit procenti);
      2. Izpildītājs nav sasniedzams, t.sk. neatbild uz Saņēmēja telefona zvanu (Saņēmējam zvanot uz Līguma 8.1.2.punktā norādīto tālr.), un šādā gadījumā Saņēmējs kā pierādījumu nosūtījis Izpildītājam rakstisku ziņu uz šo pašu tālr., par to, ka tas vēlējās dot rīkojumu Pakalpojuma izpildei, taču Izpildītājs nav sasniedzams, un Izpildītājs 30 (trīsdesmit) minūšu laikā uz nosūtīto ziņu nav reaģējis;
      3. Pakalpojumi nav veikti atbilstoši Iepirkuma tehnisko specifikāciju (Līguma 1.pielikums) un normatīvo aktu prasībām vai nav izpildīti atbilstoši Saņēmēja uzdotajam apjomam.
   5. Ja Pasūtītājs vienpusēji izbeidz Līgumu, tad par to paziņo Izpildītājam 5 (piecas) dienas iepriekš nosūtot Izpildītājam rakstisku paziņojumu un norēķinās par faktiski saņemtajiem Pakalpojumiem.
   6. Izpildītājam ir tiesības vienpusēji izbeigt Līgumu, 5 (piecas) dienas iepriekš par to rakstiski brīdinot Pasūtītāju, ja Pasūtītājs nokavē Līguma 3.1.punktā noteikto samaksas termiņu vairāk kā par 5 (piecām) darba dienām.
   7. Līguma noteikumi var tikt grozīti, ievērojot Publisko iepirkumu likuma 61.pantu. Visi Līguma grozījumi un papildinājumi, kas saistīti ar Līgumu, stājas spēkā pēc to noformēšanas rakstiski un abpusējas parakstīšanas, un tiek uzskatīti par Līguma neatņemamu sastāvdaļu.
   8. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.
4. **Citi nosacījumi**
   1. Pušu pilnvarotie pārstāvji Līguma darbības laikā ir:
      1. no Pasūtītāja puses – Saņēmējs: Gulbenes novada Jaungulbenes pagasta pārvaldesvadītājs Aleksandrs Vasiļjevs, tālr.: 29199153, e-pasts: jaungulbene@gulbene.lv;
      2. no Izpildītāja Puses – \_\_\_\_\_, tālr.: \_\_\_\_\_, e-pasts: \_\_\_\_\_;
   2. Līguma 8.1.punktā norādītajām personām ir tiesības risināt jautājumus, kas saistīti ar Līguma izpildi, pakalpojumu sniegšanas gaitu, trūkumu vai defektu novēršanu u.tml., kā arī parakstīt  jebkuru aktu.
   3. Puses apņemas neizpaust finansiālu un citu informāciju, kas tām kļuvusi zināma Līguma izpildes laikā. Šādas informācijas izpaušana trešajām personām vai publicēšana ir atļauta tikai Pusēm rakstiski vienojoties, izņemot gadījumus, kad to paredz normatīvie akti.
   4. Normatīvo aktu grozījumu gadījumā zaudējot spēku kādam no Līguma noteikumiem, Pušu pienākums ir piemērot Līgumu atbilstoši spēkā esošajiem normatīvajiem aktiem.
   5. Pušu domstarpības, kas saistītas ar Līguma izpildi, tiek risinātas sarunu ceļā. Gadījumā, ja Puses nevienojas, tad strīdu nodod izskatīšanai tiesā Latvijas Republikas normatīvajos aktos paredzētajā kārtībā.
   6. Jautājumus, kas nav noteikti Līgumā, Puses risina saskaņā ar spēkā esošajiem Latvijas Republikas normatīvajiem aktiem.
   7. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, telefona, faksa numuri, adreses u.c., tad tā nekavējoties, bet ne vēlāk kā 5 (piecu) dienu laikā, rakstiski paziņo par to otrai Pusei. Ja Puses neizpilda šī punkta noteikums, uzskatāms, ka otra Puse ir pilnībā izpildījusi savas saistības, lietojot Līgumā noteikto informāciju par otru Pusi.
   8. Līgums sastādīts 3 (trīs) identiskos eksemplāros, no kuriem viens tiek nodots Izpildītājam un divi – Pasūtītājam. Visiem Līguma eksemplāriem ir vienāds juridisks spēks.
   9. Līguma neatņemama sastāvdaļa ir tā pielikumi:
5. pielikums – Tehniskās specifikācijas;
6. pielikums – Finanšu piedāvājums;
7. pielikums – Akts par sniegtajiem pakalpojumiem (paraugs).
8. **PUŠU rekvizīti un paraksti**

|  |  |
| --- | --- |
| **PASŪTĪTĀJS** | **IZPILDĪTĀJS** |
| **Gulbenes novada pašvaldība** | **SIA “ARKA”** |
| Reģistrācijas Nr. 90009116327 | Reģistrācijas Nr. 44603001708 |
| Adrese: Ābeļu iela 2, Gulbene,  Gulbenes novads, LV 4401 | Adrese: \_\_\_\_\_ |
| Banka: AS SEB banka | Banka: \_\_\_\_\_ |
| Kods: UNLALV2X | Kods: \_\_\_\_\_ |
| Konta Nr.: LV03UNLA0050014339919 | Konta Nr.: \_\_\_\_\_ |
|  |  |
| izpilddirektore  \_\_\_\_\_\_\_\_\_\_\_\_\_\_\_\_\_\_\_\_\_G.Švika  2018.gada \_\_\_.novembrī | \_\_\_\_\_  */personiskais paraksts/* \_\_\_\_\_  2018.gada \_\_\_.novembrī |

3.pielikums

iepirkuma “Gulbenes novada pašvaldības

četru pagastu ceļu un ielu mehanizēta tīrīšana

2018./2019.gada ziemas periodā” līgumam

Nr. GND-2018/68-3

**Akts (FORMA)**

**par sniegtajiem pakalpojumiem \_\_\_\_\_. gada \_\_\_\_\_\_\_\_\_\_\_\_\_\_**

|  |  |  |  |  |  |  |
| --- | --- | --- | --- | --- | --- | --- |
| **Nr.p.k.** | **Darbu nosaukums** | **Mērvie-nība** | **Apjoms**  **(km)** | **Darbu veikšanas reižu skaits** | **Cena**  **(EUR bez PVN)** | **Summa**  **(EUR bez PVN)** |
| **1** | **2** | **3** | **4** | **5** | **6** | **7=4\*5\*6** |
|  | **ZIEMAS PERIODĀ** |  |  |  |  |  |
| 1 | \_\_ grupas ceļu braucamās daļas attīrīšana no irdena sniega platumā līdz \_\_ m, ieskaitot ceļa nobrauktuves un pārbraucienus | km |  |  |  | 0,00 |
| 2 | \_\_ grupas ceļu braucamās daļas attīrīšana no irdena sniega platumā līdz \_\_ m, ieskaitot ceļa nobrauktuves un pārbraucienus | km |  |  |  | 0,00 |
| 3 | \_\_ grupas ceļu braucamās daļas attīrīšana no irdena sniega platumā līdz \_\_ m, ieskaitot ceļa nobrauktuves un pārbraucienus | km |  |  |  | 0,00 |
| 4 | ………………. |  |  |  |  |  |
| 5 | Ielu braucamās daļas (brauktuves) attīrīšana no irdena sniega \_\_ m platumā, ieskaitot ceļa nobrauktuves un pārbraucienus | km |  |  |  | 0,00 |
| 6 | Ielu braucamās daļas (brauktuves) attīrīšana no irdena sniega \_\_ m platumā, ieskaitot ceļa nobrauktuves un pārbraucienus | km |  |  |  |  |
| 7 | ………………… |  |  |  |  |  |
| **KOPĀ** | | | | |  |  |
| **PVN 21%** | | | | |  |  |
| **PAVISAM KOPĀ AR PVN** | | | | |  |  |

**CEĻU / IELU KOPŠANAS DARBI ZIEMAS PERIODĀ**

Darbus nodeva \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Darbus pieņēma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_